Twee verkrag tiener ná matriekafskeid | Maroela Media
Twee verkrag tiener ná matriekafskeid
'n Tienermeisie van Welkom in die Vrystaat is Sondag in die vroeë oggendure glo deur twee mans verkrag toe sy op pad was huis toe ná haar matriekafskeid.
Volgens sers. Mamello Mokhuoane, polisiewoordvoerder, is die 18-jarige meisie omstreeks 03:00 in Bronville verkrag ná 'n informele partytjie ná die matriekafskeid.
"'n Taxi het die meisie en ander leerlinge naby 'n laerskool in Bronville afgelaai, waarna almal in verskillende rigtings na hulle huise toe is. Die slagoffer het alleen geloop," het Mokhuoane gesê.
Twee onbekende mans het verby die meisie in die straat gestap en haar van agter af aangeval. "Hulle het haar na bewering in 'n veld in gesleep en verkrag voordat hulle haar selfoon en R100 kontant gesteel het. Hulle het te voet van die toneel gevlug."
Die Bronville-polisie is ontbied en 'n saak van verkragting is aanhangig gemaak. Die saak is na die Thabong-polisie se eenheid teen gesinsgeweld, kindermishandeling en seksuele misdrywe oorgeplaas vir verdere ondersoek. Niemand is nog in verband met die voorval in hegtenis geneem nie.
misdaad verkragting Vrystaat Welkom
[Foto's] Wits-betogers saai chaos in Jhb-strate
Vrou sterf in tieraanval: 'Sy het haar lewe aan dié diere gewy'
Boekresensie: Hoe groot is ons God
3 uur in die oggend ? Wie laat dit nog toe dat n meisiekind daai tyd in die oggend alleen loop!
Hoekom moet dit onveilig wees vir enige iemand om daai tyd van die oggend te loop, maak nie saak wie of wat jy is nie? Ok, seker dom vraag, maar is dit nie ons almal se Human Right om veilig te wees nie, jou Human Right om te loop waar en wanneer jy wil nie, jou Human Right om jou lewe te geniet nie ongeag van tyd en plek, jou Human Right om te, en te, en te nie? That said, as ek dit nie mis het nie, is daai 'n gevaarlike deel in Welkom, hoekom kon die volwasse taxi… Lees meer »
Geen meisie soek daarvoor nie. Kom ons draai jou vraag om en vra eerder wat soek die onopgevoede, egosentriese, misdadige elemente daardie tyd van die nag in die strate? Sommige mense se omstandighede is ongelukkig so dat hul moet loop waar hul wil wees, almal vir wie gunste gevra word, soos vervoer, soek hul pond vleis en nie almal beskik oor daardie "vleis" nie. Ek is so bitter jammer vir haar.
Altyd 'n spoggerige geleentheid in enige matriek leerling se Hoërskool loopbaan, maaaaaar di after parties na di tyd is di vraag? Mens loop ni daardie tyd van di nag alleen ni, maak ni saak of jy 10 tree van di huis Afgelaai word ni, om elke hoek en draai wag di skurke jou in, hul sal nooit in di nag gevang word ni
Die verkragters wag om elke draai soos wolwe opsoek na n prooi …dis nou SA vir jou in al sy glorie en die polisie beteken net mooi niks om mens veilig te laat voel nie …hulle is en bly maar pateties anders was SA veilig en het mense respek vir hulle en die reg gehad …alles behalwe die geval soos ons almal weet ..skurke en skelms oral !